wickkiey/tamil-wikipedia-chunked huggingface dataset:
# ஓக்கினாவா தீவு

, சார்தீனியா, நிகோயா மூவலந்தீவு, இகாரியா மற்றும் ஓக்கினாவா தீவுளைக் காட்டும் வென் படம்]]  
**ஓக்கினாவா தீவு** (*Okinawa Island*) என்பது சப்பானில் ஓக்கினாவா மாகாணத்தில் கிழக்கு சீனக்கடலிலுள்ள ஒரு தீவும் ஓக்கினாவா தீவுக் கூட்டத்தின் மிகப் பெரியதும், சப்பானியத் தீவுகளில் ஐந்தாவது பெரியதும் ஆகும். இது பாரிய இரியூக்கியூ தீவுக்கூட்டத்தில் அமைந்துள்ளது. இது 112 கிலோ மீட்டடர் நீளமும் 11 கிலோ மீட்டர் அகலமும் 1199 சதுர கிலோமீட்டர் பரப்பளவும் கொண்டது. ஓக்கினாவா மாகாணத் தலைநகர் நாகா ஓக்கினாவா தீவில் அமைந்துள்ளது.  
நீல மண்டலத்தில் அமைந்த இத்தீவில் வசிப்போர் (நடுநிலக் கடல் பகுதியில் வாழும் சார்தீனியர்களைப் போன்று) உலகின் நீண்ட காலம் உயிர் வாழ்வோர் எனப்பெயர் பெற்றிருக்கின்றனர். ஒவ்வொரு 100,000 பேருக்கும் 34 பேர் நூறாண்டுகளுக்கு மேல் வாழ்கின்றனர். இது சப்பானின் தரவுகளை விட மூன்று மடங்காகும்.  
இரண்டாவது உலகப் போரின் போது அமெரிக்கப் படைகளுக்கும் சப்பானியப் படையினருக்கும் இடையே கடும் போர் இங்கு நடைபெற்றது. 1945இல் அமெரிக்கப் படைகள் வெற்றி பெறும் முனைப்புடன் இத்தீவில் வந்தபோது சப்பானியப் படையினரின் பெரும் எதிர்ப்பை எதிர்கொள்ள வேண்டியதாக இருந்தது. மூன்று மாதகால சண்டையில் இருதரப்பினருக்கும் பெருத்த இழப்பு ஏற்பட்டது. முடிவில் அமெரிக்கப் படை வெற்றி பெற்றது. 1972இல் இத்தீவு சப்பானியரிடம் திருப்பி அளிக்கப்பட்டது. இருப்பினும் இன்றும் அமெரிக்கப் போர்த்தளம் இங்குள்ளது.
# ஓக்கினாவா தீவு

## இதனையும் காண்க

- நீல மண்டலம்
# சங்லங்

**சங்லங்** என்பது இந்தியாவின் அருணாச்சலப் பிரதேசத்தின் சங்லங் மாவட்டத்திக் உள்ள நகரம். இம்மாவட்டத்தின் தலைநகரம் இது. இங்கு நீர் ஆற்றல், கரி, தாது வளங்கள் கிடைக்கின்றன. இங்கு வாழும் மக்கள் பல பழங்குடியின மொழிகளைப் பேசுகின்றனர்.
இவர்களின் மொழி இந்தியின் வரவால் அழிவின் விளிம்பில் உள்ளன. இங்கு வாழும் மக்களில் சிலர் தங்களுக்கென்று தனி ஆட்சிப் பகுதியும் கோருகின்றனர்.
# சீதாலட்சுமி இராமசுவாமி கல்லூரி, திருச்சி

**சீதாலட்சுமி இராமசுவாமி கல்லூரி, திருச்சிராப்பள்ளி** தமிழ்நாட்டின் திருச்சிராப்பள்ளி மாநகரில் 1951ஆம் ஆண்டு பத்மபூசண் *என். இராமசுவாமி அய்யர்* என்பவரால் நிறுவப்பட்ட புகழ்பெற்ற மகளிர் கல்லூரி ஆகும். பாரதிதாசன் பல்கலைக்கழகத்துடன் இணைக்கப்பட்டுள்ள இக்கல்லூரி தன்னாட்சி பெற்ற கல்வி நிறுவனமாகும். இங்கு 4000க்கும் கூடுதலான பெண்களுக்கு கலை, அறிவியல் மற்றும் வணிகத் துறைகளில் 22 பட்டப்படிப்பு, 17 பட்ட மேற்படிப்பு திட்டங்களில் கல்வி பெற்று வருகின்றனர். தவிர இரண்டு பட்டமேற்படிப்பு பட்டய கல்வித்திட்டங்களும் வழங்கப்படுகின்றன.
# சீதாலட்சுமி இராமசுவாமி கல்லூரி, திருச்சி

## வளாகம்

திருச்சிராப்பள்ளியின் மையப்பகுதியில் 25 ஏக்கர் நிலத்தில் அமைந்துள்ள இக்கல்வி நிறுவனத்தில் ஒவ்வொரு துறைக்கும் தனித்தனிக் கட்டிடங்கள் கட்டப்பட்டுள்ளன. புதிய கல்வித்திட்டங்களுக்காக புதிய கட்டிடங்கள் எழுப்பப்பட்டு வருகின்றன. புதிய சரசுவதி கட்டிடத்தில் பொது நூலகம் இயங்கி வருகிறது. இதில் 60,000க்கும் மேற்பட்ட நூல்கள் எண்ணிமப்படுத்தப்பட்டு சேகரிக்கப்பட்டுள்ளன. தவிர ஒவ்வொருத் துறைக்கும் தனியான துறைசார் நூலகங்கள் உள்ளன. சரசுவதி கட்டிடத்தில் மொழி ஆய்வகம் ஒன்றும் புதிய கணினி மையமும் அமைந்துள்ளன. முழுமையாக குளிரூட்டப்பெற்ற பல்லூடக வசதிகளுடன் கூடிய இரு ஆய்வரங்குகள் சிறப்பாக உள்ளன. பெரிய வழிபாட்டுக்கூடமும் இக்கலூரியின் சிறப்பம்சமாகும். இக்கல்லூரியின் வளாகத்தினுள் மூன்று கோவில்கள் உள்ளன.
# சீதாலட்சுமி இராமசுவாமி கல்லூரி, திருச்சி

## வசதிகள்

- நூலகம்
- ஆய்வகங்கள்
- வகுப்பறைகள்
- இணைய வசதி
- மாணவியர் விடுதிகள்
- உணவகம்
- கணினி ஆய்வகம்
- உடற்பயிற்சிக் கூடம்
# சீதாலட்சுமி இராமசுவாமி கல்லூரி, திருச்சி

## மேனாள் மாணவிகள்

- பி. விஜயலட்சுமி
- நிர்மலா சீதாராமன்
- கே. எஸ். சௌந்தரம்
- அகிலா சீனிவாசன்
# வள்ளுவர் தந்த பொருளியல் (நூல்)

**வள்ளுவர் தந்த பொருளியல்** என்னும் நூலை ஆக்கியவர் டாக்டர் பா. நடராஜன். இந்நூலின் முதல் பதிப்பு 1965இல் வெளியானது. பின்னர், 1967, 1988 ஆண்டுகளில் முறையே இரண்டாம், மூன்றாம் பதிப்புகள் வெளியாயின. நூலை பழனியப்பா பிரதர்ஸ் வெளியிட்டனர்.
# வள்ளுவர் தந்த பொருளியல் (நூல்)

## நூல் தோன்றிய வரலாறு

பொருளாதார அறிஞரான பா. நடராஜன் *வள்ளுவர் தந்த பொருளியல்* என்னும் நூல் எழுந்த வரலாற்றைத் தம் நூலின் முன்னுரையில் எடுத்துக் கூறுகிறார். டாக்டர் ரா.பி. சேதுப்பிள்ளையின் அன்னையார் நினைவாக நிறுவப்பட்ட "சொர்ணாம்பாள் நினைவுத் திருக்குறள் சொற்பொழிவு" என்னும் திட்டத்தின் கீழ் பா. நடராஜன் 1960இல் "திருவள்ளுவரின் பொருளாதாரக் கருத்துகள்" என்ற தலைப்பில் ஆங்கிலத்தில் மூன்று உரைகள் ஆற்றினார். பின்னர் அச்சொற்பொழிவுகளை அவரே தமிழிலும் எழுதினார்.  
தென்காசித் திருவள்ளுவர் கழகத்து வெள்ளிவிழா மலருக்கு எழுதிய ஒரு கட்டுரையையும் நூலாசிரியர் தமது நூலில் இணைத்துள்ளார்.
# வள்ளுவர் தந்த பொருளியல் (நூல்)

## நூல் அமைப்பு

இந்நூலில் நான்கு அதிகாரங்களும் அவற்றோடு ஓர் இணைப்பும் அடங்கியுள்ளன. அவை:  
**I. வள்ளுவர் தந்த பொருளியல்**  
**II. பாயிரம்**  
**III. அழியா நிலையின் பொருளியல்**  
**IV. பொருள் ஈட்டல்**  
**இணைப்பு: திருக்குறளும் பொருளாதாரமும்**
# வள்ளுவர் தந்த பொருளியல் (நூல்)

## நூலிலிருந்து சில பகுதிகள்

பா. நடராஜனின் நூலின் ஒரு நீண்ட பகுதி வள்ளுவரின் பொருளியல் சிந்தனைகளை பிளேட்டோ, அரிஸ்டாட்டில் போன்ற பண்டைய கிரேக்க சிந்தனையாளர்களின் கருத்துகளோடும், ஆதம் ஸ்மித் போன்ற நவீன காலப் பொருளாதார அறிஞர்களின் கருத்துகளோடும் ஒப்பிடுவதில் அடங்கியுள்ளது. பா. நடராஜன் கூற்றுப்படி,  
- வள்ளுவர் பொருட்பாலில் கூறும் கருத்துகள் சாணக்கியரின் அர்த்த சாத்திரத்திலிருந்து பெறப்பட்டன என்று சிலர் கூறும் கருத்தை டாக்டர் பா. நடராஜன் மறுத்துரைத்து, சான்றுகளோடு விளக்குகின்றார்:
# ஒரு லிட்டர் ஒளி

**ஒரு லிட்டர் ஒளி ** (*Liter of Light*) என்பது மின்சார அணுக்கம் கிட்டாத அல்லது வாங்கவியலா பிற்பட்ட குடும்பங்களுக்கு சூழலுடன் இயைந்த, பொருளாதாரப்படி நிலைநிறுத்தற்தக்க, ஒளி மூலத்தை வழங்கும் நோக்கம் கொண்ட உலகளாவிய கட்டற்ற மூல இயக்கமாகும். இந்தக் கண்டுபிடிப்பு மிகவும் எளிதானது. 1.5 லிட்டர் பெட் போத்தலில் தூய்விக்கப்பட்ட நீரையும் பாசி படிவதைத் தடுக்க வெளுப்பானையும் நிரப்பி வீட்டுக் கூரைகளில் நிறுவுவதாகும். போத்தலின் உள்ளே உள்ள நீர் சூரியஒளியை முறித்து 55 வாட் மின்குமிழுக்கு இணையான வெளிச்சத்தைத் தருகிறது. சரியானப் பொருள்களைப் பயன்படுத்தி சரியாக நிறுவப்பட்டால் இந்த சூரிய போத்தல் 5 ஆண்டுகளுக்கு நீடித்திருக்கும். இந்த ஒளி அமைப்பு சூரிய ஒளியை நாடி இருப்பதால் பகல் நேரங்களில் மட்டுமே பயன்படுத்த இயலும். எனவே வீடுகளுக்கும் கட்டிடங்களுக்கும் பகல் வெளிச்ச நேரங்களில் மட்டுமே ஒளி வழங்க இந்த ஏற்பாடு அமைக்கப்படுகின்றது.
# ஒரு லிட்டர் ஒளி

## வரலாறு

பகல் ஒளிக்காக நெகிழிப் போத்தல்களை பயன்படுத்தும் எண்ணக்கருவை முதன்முதலாக பிரேசில் நாட்டு *ஆல்பிரடோ மோசர்* 2002இல் வெளிப்படுத்தினார். இந்தத் தொழினுட்பத்தை சமூக இயக்கமாக முதன்முதலில் பிலிப்பைன்சு நாட்டில் *இல்லாக் டியாசு* தனது **மைசெல்ட்டர்** என்ற நிறுவன அமைப்பு மூலம் 2011இல் செயல்படுத்தினார். இந்த எண்ணக்கருவை நிலைநிறுத்தற்கூடிய அளவில் வளர்க்க இந்த அமைப்பு “உள்ளூர் தொழில்முனைவர்” வடிவத்தை செயலாக்கியது. இதன்படி போத்தல் குமிழ்கள் உருவாக்கலும் நிறுவலும் உள்ளூர் முனைவர்களிடம் விடப்பட்டது; இதன்மூலம் சிறு வருமானமும் அவர்களுக்குக் கிட்டியது. சில மாதங்களிலேயே, ஒரு தச்சரும் ஒரு கருவிப் பெட்டியும் கொண்டு லகுனாவின் சான் பெட்ரோ சமூகத்தினர் 15,000 போத்தல் குமிழ்களை 20 நகரங்களில் நிறுவினர். இது பிலிப்பைன்சின் மற்ற மாநிலங்களுக்கும் ஊக்கமூட்டியதோடன்றி உலகளாவிய அளவில் விரிவுபடுத்தவும் வழி வகுத்தது. மைசெல்ட்டர் அமைப்புஒரு பயிற்சி மையத்தை ஏற்படுத்தி இளைஞர்களுக்கும் வணிக நிறுவனங்களுக்கும் பிற குழுக்களுக்கும் பயிலரங்குகளை நடத்தியது.
# குறள் வாசிப்பு (நூல்)

**குறள் வாசிப்பு** என்னும் ஆய்வு நூலை ஆக்கியவர் முனைவர் செ.வை. சண்முகம் ஆவார். குறள் பற்றி மூன்று ஆண்டுகள் பெரும்பாலும் "வள்ளுவம்" இதழில் அவர் எழுதிய ஆய்வுக் கட்டுரைகளின் தொகுப்பு இது. இதை மணிவாசகர் பதிப்பகம் 2002இல் நூலாக வெளியிட்டது.
# குறள் வாசிப்பு (நூல்)

## நூல் தலைப்பு

நூல் தலைப்பையும் உள்ளடக்கத்தையும் இவ்வாறு முன்னுரையில் ஆசிரியர் விளக்குகிறார்:  
ஆசிரியரின் நூல் "மொழியியல் திறனாய்வு" வகையைச் சார்ந்தது.
# குறள் வாசிப்பு (நூல்)

## நூலின் உள்ளடக்கம்

இந்த ஆய்வு நூல் 6 தலைப்புகளாகத் தொகுக்கப்பட்டுள்ளது. அவை:  
**1. வாசிப்புக் கோட்பாடு**  
**2. மூல பாடம்**  
**3. மொழி**  
**4. பொருள்கோள்**  
**5. பொருண்மையியல்**  
**6. யாப்பும் வாசிப்பும்**  
**வாசிப்புக் கோட்பாடு** பற்றி விளக்கும்போது ஆசிரியர் பின்வருமாறு கூறுகிறார்:
# ரைட் பிளையர்

**ரைட் பிளையர்** அல்லது **ரைட் பறவி** (*Wright Flyer*) (இது முன்னர் *பிளையர் I* "Flyer I" அல்லது *1903 பிளையர்* "1903 Flyer" எனப்பட்டது) என்பது ரைட் சகோதரர்களினால் உருவாக்கப்பட்ட முதலாவது வெற்றிகரமான திறனளிக்கப்பட்ட விமானம் ஆகும். இது டிசம்பர் 17, 1903இல் நான்கு தடவைகள் தற்போதைய வட கரொலைனாவிலுள்ள "கில் டெவில் கில்" என்ற இடத்தில் பறக்க வைக்கப்பட்டது. தற்போது இந்த விமானம் வாசிங்டன், டி. சி.யில் உள்ள தேசிய வான், வின்வெளி பொருட்காட்சிச் சாலையில் வைக்கப்பட்டுள்ளது.
# ரைட் பிளையர்

## விபரங்கள்

=
# யோபு

**யோபு** (; ; ) என்பவர் கிறித்தவ மற்றும் யூத புனித நூலான பழைய ஏற்பாட்டில் வரும் யோபு நூலின் நாயகன் ஆவார். விவிலியத்தில் இவரைப் பற்றிய குறிப்புகள் யோபு நூலுக்கு வெளியே எசேக்கியேல் நூலிலும், யாக்கோபு நூலிலும் காணக்கிடைக்கின்றது. இவர் நபி என திருக்குர்ஆனிலும் குறிக்கப்பட்டிருக்கின்றார்.
# யோபு

## பெயர்

யோபு என்னும் பெயர் மூல எபிரேயத்தில் אִיּוֹב என்று அழைக்கப்படுகிறது. இலத்தீனில் Job/Iob என்று உள்ளது. இப்பெயரின் பொருள் *வெறுக்கப்படுபவர்* அல்லது *வதைக்கப்படுபவர்* என்பதாகும்.
# யோபு

## வரலாற்று சுருக்கம்

முக்காலத்தில் கடவுளுக்கு ஏற்ற நீதிமானாக யோபு என்பவர் வாழ்ந்து வந்தார். அவர் செல்வர்; கடவுளுக்கு அஞ்சி நடந்தவர். கடவுளின் அனுமதியுடன் சாத்தான் யோபைச் சோதித்தான். இதனால் யோபு தனது மக்களையும், சொத்து சுகத்தையும், உடல் நலத்தையும் ஒவ்வொன்றாக இழந்தார். இருப்பினும் அவர் கடவுளைத் தூற்றவில்லை. அவருக்கு ஏற்புடையவராகவே வாழ்ந்து வந்தார். அவர் மனைவியும் நண்பர்களும் அவருடன் வாக்குவாதம் செய்து, இறைவனின் நீதியை விளக்க முயன்றார்.  
பழைய ஏற்பாட்டுப் பின்னணியின்படி, துன்பத்திற்குக் காரணம் ஒருவர் செய்யும் பாவமே. ஆகவே, யோபு படும் துன்பத்திற்குக் காரணம் அவர் செய்த பாவமே என்பது நண்பர்களின் கூற்று. தாம் அத்தகைய குற்றம் ஏதும் செய்யவில்லை என்பது யோபு கூறும் மறுப்பு. இவ்வாறு 'நீதிமான் ஏன் துன்பப்பட வேண்டும்?' என்ற வினாவிற்கு விடை காணும் போக்கில், நாடகம் போல் அமைந்துள்ளது இவரின் வாழ்வை சித்தரிக்கும் விவிலியத்தில் இடம் பெறும் *யோபு நூல்*.
# மெசேர்ஸ்கிமிட் எம்.இ 262

**மெசேர்ஸ்கிமிட் எம்.இ 262 *ஸ்வபல்ப்*** (*Messerschmitt Me 262 "Schwalbe"*) என்பது உலகின் முதலாவது பயன்பாட்டு தாரை இயக்க திறன்மிக்க சண்டை வானூர்தி ஆகும். இரண்டாம் உலகப் போர் ஆரம்பமாக முன்னர் வடிவமைப்பு ஆரம்பித்தாலும், 1944 இடைப்பகுதி வரை *லூவ்ட்வவ்பே*யில் (செருமன் வான் படை) பயன்பாட்டிற்கு வர பொறி சிக்கல்கள் தடையாகவிருந்தது. அக்கால நேச நாடுகளின் சண்டை விமானங்களுடன் ஒப்பிடுகையில், இது மிகவும் வேகமானதாகவும் சிறப்பான ஆயுத அமைப்பு கொண்டதுமாகும். இரண்டாம் உலகப் போர் காலத்தில் பயன்பாட்டிலிருந்த பறப்பியல் வடிவமைப்புக்களில் இது மிகவும் முதற்தரமானவற்றில் ஒன்று. எம்இ 262 இலகு குண்டுவீச்சு விமானம், வான் வேவு மற்றும் சோதனை இரவு நேர சண்டை வானூர்தி ஆகிய பல உபயோகங்களைக் கொண்டிருந்தது.
# மெசேர்ஸ்கிமிட் எம்.இ 262

## விபரங்கள் (எம்.இ 262 A-1a)

=
# படிகத்தின் ஒளியச்சு

இரட்டை ஒளிவிலக்கம் ஏற்படும் படிகங்களில் எத்திசையில் இரட்டை ஒளி விலக்கம் (*birefringence*) இல்லாதிருக்கிறதோ, அத்திசை **படிகத்தின் ஒளி அச்சு** (*optic axis of a crystal*) எனப்படும். அதாவது இத்திசையில் சாதாரண ஒளிக்கதிரும் அசாதாரண ஒளிக்கதிரும் (Ordinary and extraordinary rays) ஒரேதிசையில் செல்லும்.  
படிக அமைப்பின் குறிப்பிட்ட தன்மை காரணமாக, ஒளி அச்சில் செல்லும் ஒளி, ஏனைய திசைகளிலும் விட வித்தியாசமாகத் தொழிற்படுகிறது. கால்சைட்டு, குவார்ட்சு போன்ற ஓரச்சுப் படிகங்களில் ஒளியச்சில் செல்லும் ஒளியில் அசாதாரண மாற்றங்கள் ஏற்படுவதில்லை. ஒளியச்சில் செல்லும் ஒளிக்கதிரின் வேகம் ஒளியின் முனைவாக்கத்தில் தங்கியிராது. ஒளிக்கதிர் ஒளியச்சுக்கு சமாந்தரமாகச் செல்லாது விடின், ஒளிக்கதிர் படிகத்தினூடே செல்லும் போது இரு ஒளிக்கதிர்களாக (சாதாரண, அசாதாரண) பிரியும். இவை இரண்டும் ஒன்றுக்கொன்று செங்குத்தாக முனைவாக்கமடைந்திருக்கும்.
# ஒளியியல் சுழற்சி

**ஒளியியல் சுழற்சி** (*optical rotation*) என்பது சில பொருட்களும் அவற்றின் கரைசல்களும் நேர் முனைவாக்கம் பெற்ற, ஓர் தளப்படுத்தப்பட்ட கதிர்களின் அதிர்வுத் தளத்தினை மாற்றுகின்ற தன்மை ஆகும். இவ்விளைவிற்கு ஒளியியல் சுழற்சி அல்லது ஒளியியல் வினைத்திறன் (Optical activity) என்று பெயர். இவ்விளைவு கரைசலின் செறிவிற்கும் (Concentration) ஊடகத்தின் (கரைசலின்) நீளத்திற்கும் நேர்விகிதத்தில் இருக்கும். மேலும் இது பயன்படுத்தப்படும் ஒளிக்கதிரின் அலைநீளத்தினையும் பொறுத்திருக்கிறது.
# வேர்ஜின் அட்லாண்டிக் குளோபல்பிளையர்

**வேர்ஜின் அட்லாண்டிக் குளோபல்பிளையர்** (*Virgin Atlantic GlobalFlyer*, பதிவிலக்கம்: N277SF) என்பது பேர்ட் ருடன் என்பவரால் வடிவமைக்கப்பட்ட, பெப்ருவரி 28, 2005 முதல் மார்ச்சு 3, 2005 வரை நிற்காமல் தொடர்ச்சியாக 2 நாட்கள் 19 மணித்தியாலங்கள் 1 நிமிடம் (67 மணித்தியாலங்கள் 1 நிமிடம்) தனியாளாக ஸ்டீவ் பொசெட் என்பவரால் உலகைச் சுற்றி பறந்த வானூர்தி. இதன் பறப்பு வேகம் மணிக்கு 590.7 கி.மி. (342.2 மைல்). இது இதற்கு முன்னர் நிற்காமல் தொடர்ச்சியாக மணிக்கு 186.11 கி.மி.(115.65 மைல்) வேகமாகப் பறந்த வானூர்தியின் வேக சாதனையை முறியடித்தது.
# வேர்ஜின் அட்லாண்டிக் குளோபல்பிளையர்

## வெளி இணைப்பு

- Scaled Composites home page
- SC Global Flyer page
- GlobalFlyer Live Flight Tracking
- "Fossett launches record attempt", BBC News &ndash; March 1, 2005
- "Steve Fossett and Burt Rutan's Ultimate Solo: Behind the Scenes" (from *Popular Mechanics*)
# ஐஎன்எஸ் சிந்துரக்சக்

**ஐஎன்எஸ் *சிந்துரக்சக்*** (*INS Sindhurakshak*) என்பது இந்தியக் கடற்படையிடம் உள்ள 10 டீசல்-மின்சாரத்தில் இயங்கும் நீர்மூழ்கிக் கப்பல்களில் ஒன்பதாவது கப்பல் ஆகும். இது உருசியாவில் தயாரிக்கப்பட்டது.
# ஐஎன்எஸ் சிந்துரக்சக்

## கடந்து வந்த பாதை

- ரூ 400 கோடியில் உருசியாவிடமிருந்து வாங்கி 1997 ம் ஆண்டு இந்தியகடற்படையில் சேர்க்கப்பட்டது.
- 2010 ல் பராமரிப்பு பணிக்காக உருசியா அனுப்பப்பட்ட இக்கப்பல் ரூ 450 கோடி செலவில் புதுப்பிக்கப்பட்டு மீண்டும் கடந்த ஏப்ரல் 2013 ல் இந்தியா திரும்பியது.
- தனது வாழ்நாளில் இக்கப்பல் இரு தடவைகள் தீ விபத்துக்குள்ளானது. முதலாவதாக, 2010 ஆம் ஆண்டில் பெப்ரவரியில் விசாகப்பட்டணத்தில் இடம்பெற்ற சிறிய தீவிபத்தில் ஒரு மாலுமி கொல்லப்பட்டார். இரண்டாவதாக, 2013 ஆகஸ்டு 14 இல் மும்பையில் இடம்பெற்ற பெரும் வெடிப்பை அடுத்து தீப்பற்றியதில் பலர் கொல்லப்பட்டனர். கப்பல் மூழ்கிப் போனது.
# ஸ்பேஸ்சிப்வன்

**ஸ்பேஸ்சிப்வன்** (*SpaceShipOne*) என்பது துணை விண்வெளிப் பாதை வான் செலுத்தி விண்ணூர்தி ஆகும். இது 2004 இல் முதலாவது தனியார் மனித விண்வெளிப்பறப்பு மேற்கொண்டது. அதே வருடத்தில் இது $10 மில்லியனை பரிசாகப் பெற்று சேவையில் இருந்து ஓய்வு பெற்றது. இதனுடைய தாய்க்கப்பல் "வைட் நைட்" எனப்படும்.
# ஸ்பேஸ்சிப்வன்

## வெளி இணைப்பு

- Footage of SpaceShipOne landing and press conference with pilot Mike Melvill
# விக்கிப்பீடியா:உங்களுக்குத் தெரியுமா/செப்டம்பர் 4, 2013

- **பித்தேகோரசு தேற்றம்** என்பது ஒரு செங்கோண முக்கோணத்தில் உள்ள மூன்று பக்கங்களுக்கும் இடையே உள்ள தனிச்சிறப்பான ஒரு தொடர்பைக் கூறும் கூற்று. கர்ணத்தின் நீளத்தின் இருமடியானது, மற்ற பக்க நீளங்களின் இருமடிகளின் கூட்டுக்கு சமம்: a<sup>2</sup> + b<sup>2</sup> = c<sup>2</sup>
- பிரித்தானிய இலங்கையின் சட்டவாக்கப் பேரவையின் முதலாவது தமிழ்ப் பிரதிநிதியாகத் தேர்ந்தெடுக்கப்பட்டவர் **ஆறுமுகம்பிள்ளை குமாரசுவாமி**.
- **காலண்டர்** என்ற ஆங்கிலச் சொல், 'கலண்டே' என்னும் இலத்தீன் மொழிச் சொல்லிலிருந்து உருவானதாகும். கலண்டே (kalendae) என்பதானது, இலத்தீனில் ஒவ்வொரு மாதத்திலும் வருகின்ற முதல்நாளின் பெயராகும்.
- தமிழீழ விடுதலைப் புலிகள் அறிவித்த தமிழீழத்தின் தேசிய மரம் **வாகை** ஆகும்.
- **மாதவிடாய் நிறுத்தம்** என்பது ஒரு பெண்ணுக்குத் தொடர்ச்சியாக 12 மாதங்களுக்கும் அதன்பின்னரும் மாதவிடாய் வராமல் முற்றிலும் நிற்பது ஆகும்.
# விக்கிப்பீடியா:உங்களுக்குத் தெரியுமா/செப்டம்பர் 11, 2013

- **மெசேர்ஸ்கிமிட் எம்.இ 262 *ஸ்வபல்ப்*** என்பது உலகின் முதலாவது பயன்பாட்டு தாரை இயக்க திறன்மிக்க சண்டை வானூர்தி ஆகும்.
- **உத்தேச புற்றுநோய் தோன்றும் வீதம்** என்பது ஒரு குறிப்பிட்ட ஆண்டில் ஒரு குறிப்பிட்ட இடத்தில் (நகரம் அல்லது மாநிலம் அல்லது நாடு) வசிக்கும் மக்களின் மொத்த எண்ணிக்கையையும், அவர்களில் புற்றுநோய் கண்டறியப்பட்ட புதிய நோயாளிகளின் எண்ணிக்கையையும் கொண்டு கணக்கிடப்படுகிறது.
- **பாவேந்தர் பாரதிதாசன் விருது** தமிழக அரசின் தமிழ் வளர்ச்சித் துறையின் கீழ் இயங்கும் தமிழ் வளர்ச்சி இயக்ககம் மூலம் தமிழ்க் கவிஞர் ஒருவருக்கு ஆண்டு தோறும் வழங்கப்படுகிறது.
- **இந்தோனேசியா** 17,508 தீவுகளை உடையது. இதில் 6,000 தீவுகளில் மக்கள் வாழ்கிறார்கள்.
- **மரகதப் பச்சை நத்தைகள்**, மானுசுத் தீவில் மட்டுமே கிடைக்கின்றன. இவற்றின் ஓடுகள் அணிகலன்களாக மாற்றப்பட்டு விற்பனை செய்யப்படுகின்றன.
# விக்கிப்பீடியா:உங்களுக்குத் தெரியுமா/செப்டம்பர் 18, 2013

- **2004 இந்தியப் பெருங்கடல் நிலநடுக்கம்**, ஆழ்கடலில் நிகழ்ந்த நிலநடுக்கம் ஆகும். இந்த நிலநடுக்கம் காரணமாக எழுந்த ஆழிப்பேரலை தாக்கியதில் (இயங்கு படம்) 14 நாடுகளைச் சேர்ந்த 230,000 பேர் உயிரிழந்தனர்.
- **யாழ்ப்பாணப் பல்கலைக்கழக உலங்கு வானூர்தி இறக்கம்**, ஈழப்போரில் இந்திய இராணுவத்தினால் மேற்கொள்ளப்பட்ட முதலாவது இராணுவ நடவடிக்கையாகும். தமிழீழ விடுதலைப் புலிகளின் ஆயுதங்களை பலவந்தமாகக் களைவதற்காக இந்த நடவடிக்கை மேற்கொள்ளப்பட்டது.
- உலகின் மரம், செடி, கொடிகளும், பாசிகளும், பாக்டீரியாக்களும் **ஒளிச்சேர்க்கை** மூலமாக மொத்தம் 100,000,000,000 டன் கார்பன்-டை-ஆக்சைடை உயிரகப் பொருளாக ஆண்டுதோறும் மாற்றுகின்றன.
- அண்டம் விரிவாக்கக் கோட்பாடு, ஹபிள் விதி மற்றும் பெரு வெடிப்புக் கோட்பாட்டை முதலில் சொன்னவர் **ஜார்ஜஸ் இலமேத்ர** ஆவார்.
- **நெடுமுப்போட்டி (டிரையத்லான்)** என்பது நீடிக்கும் திறனைச் சோதிக்கும் வண்ணம் தொடர்ச்சியாக அடுத்தடுத்து நடைபெறும் மூன்று விளையாட்டுக்கள் அடங்கிய பல்விளையாட்டுப் போட்டியாகும்.
# விக்கிப்பீடியா:உங்களுக்குத் தெரியுமா/செப்டம்பர் 25, 2013

- 'தமிழ் விக்கிப்பீடியாவின் முன்னோடி' என்றழைக்கப்படும் **இ. மயூரநாதன்** (படம்), தமிழ் விக்கிப்பீடியாவுக்கான முதல் இடைமுகத் தோற்றத்தை 2003, நவம்பர் 25 ஆம் திகதி உருவாக்கினார்.
- இந்தியாவில் கிடைத்துள்ள ஏறத்தாழ 100,000 கல்வெட்டு, தொல்லெழுத்துப் பதிவுகளில் 60,000இற்கும் அதிகமானவை தமிழகத்தில் கிடைத்துள்ளன. இதில் ஏறத்தாழ 95 விழுக்காடு **தமிழில்** உள்ளன; மற்ற மொழிகள் அனைத்தும் ஐந்து விழுக்காட்டுக்கும் குறைவான கல்வெட்டுகளையே கொண்டுள்ளன.
- நோபல் பரிசினை இதுகாறும் மூன்று தமிழர் பெற்றுள்ளனர். இந்தப் பெருமைக்குரியோர் **ச. வெ. இராமன்** (1930), **சுப்பிரமணியன் சந்திரசேகர்** (1983), **வெங்கட்ராமன் ராமகிருஷ்ணன்** (2009) ஆவர்.
- உலகிலேயே அதிக மொழிகளில் மொழிபெயர்க்கப்பட்டுள்ள நூல்களில் மூன்றாம் இடத்தைத் **திருக்குறள்** வகிக்கிறது. இதுகாறும் 80 மொழிகளில் மொழிபெயர்க்கப்பட்டுள்ளது.
- 1963 ஆம் ஆண்டில் மலேசியத் தொலைக்காட்சி உலகின் முதல் தமிழ்ச் செய்தி ஒளிபரப்பைத் தொடங்கியது. இதற்கான செய்தியை மலேசிய எழுத்தாளர் **எம். துரைராஜ்** என்பவர் தொகுத்தளித்தார்.
# வடுக நம்பி

**வடுகநம்பி** (VadugaNambi) வைணவ ஆச்சாரியனான இராமாநுசரின் முதன்மை மாணாக்கரில் ஒருவர். கர்நாடகத்தின் மைசூரில் உள்ள சாலகிராமம் என்னும் ஊரில் சித்திரை மாதம், அஸ்வினி நட்சத்திரத்தில் ஆந்திரபூரணர் என்னும் இயற்பெயரோடு பிறந்தவர். தன் குருவாகிய இராமானுசர் மீது கொண்ட அளவில்லா குருபக்திக்காக இவர் பெரிதும் புகழப்பெறுகிறார்.
# வடுக நம்பி

## குரு பக்தி

கிருமிக்கண்ட சோழன் காலத்தில் வைணவர்களுக்கு ஏற்பட்ட இக்கட்டான நிலையில், கர்நாடகத்தின் திருநாராயணபுரத்திற்கு (தற்போதைய மேல்கோட்டை) வருகைப்புரிந்த இராமானுசர் அருகிலிருக்கும் மிதிலாபுரி சாலகிராமம் (தற்போதைய தொண்டனூர்) எனும் சிற்றூருக்கும் தன் சீடர் குழாத்தோடு வருகைப்புரிந்தார். இராமானுசர் முதலியாண்டான் திருவடி மூலம் தொண்டனூர் ஏரியை புனிதப்படுத்திய வைபவத்தை கேள்வியுற்ற வடுகநம்பி இராமானுசரையும் தன் திருவடிகளால் அவ்வேரியை மேலும் புனிதபடுத்த வேண்டியதோடு அக்கணத்திலிருந்து ஆச்சாரியனாகிய இராமானுசரையே தன் குருவாக மட்டுமல்லாமல் தனக்கு எல்லாமுமாக வரித்துக்கொண்டார். மேலும் அன்றிலிருந்து அந்த ஏரி வைணவர்களால் **ஸ்ரீபாத தீர்த்தம்** என்று கொண்டாடப்பட்டு வருகிறது.  
பின்வரும் மூன்று நிகழ்வுகள் இவரின் குருபக்தியை நமக்கு உணர்த்துவதாக இருக்கிறது.  
இராமானுசருக்காக பால் சூடுபடுத்திக்கொண்டிருக்கையில் திருவரங்கத்து அரங்கநாதன் கோயில் உற்சவராகிய நம்பெருமாள் உலாவந்துக்கொண்டிருந்தார். அவரை சேவிக்க (தொழும்பொருட்டு) இராமானுசர் வடுகநம்பியை "வடுகா..விரைந்து வா..நம்பெருமாள் உலாவந்துக்கொண்டிருக்கிறார். சேவித்துக்கொள்" என அழைத்தார். தாமதமாக வந்த நம்பியை இராமானுசர் கடிந்துக்கொள்ள அதற்கு "உம்பெருமாளை (நம்பெருமாள் - ரங்கநாதன்) சேவிக்கவந்துவிட்டால், எம்பெருமாளுக்கான (இராமானுசர்) சேவையை (பணிவிடை) யார் செய்வது" என்று பதிலளித்தார்.  
இராமானுசரோடு திருவரங்கனை சேவிக்க செல்லும்போதெல்லாம், இராமானுசர் அரங்கனின் வடிவழகில் தன்னைப் பூரணமாக ஈடுபடுத்திக்கொள்ள, நம்பியோ தன் ஆச்சாரியனாகிய இராமானுசரின் வடிவழகில் இலயித்துக்கொண்டிருப்பார். இதனை ஒருநாள் கண்ணுற்ற இராமானுசர் "நீண்ட அப்பெரிய கண்கள்..." எனும் ஆழ்வாரின் பாடலைப் பாடி அரங்கனின் கண்ணழகை காணும்படிக் கூற, நம்பியோ திருப்பாணாழ்வாரின் பாடலாகிய "என் அமுதினைக் கண்ட கண்கள் மற்றொன்றினை காணாவே..." என பதிலளிக்க, இவரின் குருபக்தியை பெருதும் மெச்சினார் உடையவர்.  
திருக்கோயிலில் தீர்த்தம் பெற்றுக்கொண்ட பின்னர் தலையில் தடவிக்கொள்வது மரபு. அதைப் போலவே தினமும் இராமானுசர் உட்கொண்ட மீதியை பிரசாதம் என உண்ணும் வழக்கமுடைய நம்பி தான் உண்டபின் கை அலம்பாது தன் தலைமீதே பூசிக்கொள்வார்.
# வடுக நம்பி

## இயற்றிய நூல்கள்

1. யதிராஜ வைபவம்
2. ராமாநுஜ அஷ்டோத்தர சதநாம ஸ்தோத்திரம்
3. ராமாநுஜ அஷ்டோத்தர சதநாம நாமாவளி
# வடுக நம்பி

## பெருமை

மணவாள மாமுனிகள் இயற்றிய ஆர்த்தி பிரபந்தத்தில் பின்வருமாறு வடுகநம்பியை புகழ்ந்துரைக்கிறார்.  
:உன்னையொழிய ஒரு தெய்வம் மற்றறியா
:மன்னுபுகழ்சேர் வடுக நம்பி - தன்னிலையை
:என்றனக்குநீதந்தெதிராச என்னாளும்
:உன்றனக்கெ ஆட்கொள் உகந்து.
# பாகுபத் மாவட்டம்

**பாகுபத் மாவட்டம்** இந்தியாவின் உத்தரப் பிரதேசம் மாவட்டத்தில் அமைந்துள்ளது. இதன் பரப்பளவு 1321&nbsp;சதுர கி.மீ. இங்கு வாழும் மக்கள் எண்ணிக்கை 1,163,991. யமுனை ஆறு அருகில் ஓடுகிறது.
# பாகுபத் மாவட்டம்

## அரசியல்

இந்த மாவட்டத்தை சப்ரவுலி, பரவுத், பாக்பத் ஆகிய சட்டமன்றத் தொகுதிகளாகப் பிரித்துள்ளது மாநில அரசு. இந்த மாவட்டம் பாகுபத் மக்களவைத் தொகுதிக்கு உட்பட்டது. இது மேரட் மக்களவைத் தொகுதிக்கு உட்பட்டது.
# பகராயிச் மாவட்டம்

**பகராயிச் மாவட்டம்** என்பது இந்தியாவின் உத்தரப் பிரதேசம் மாநிலத்தில் அமைந்துள்ளது. இதன் நிர்வாகத் தலைமையிடம் பகராயிச் நகரம் ஆகும். இது தேவிப்பாட்டன் கோட்டத்திற்கு உட்பட்டது. இது அவத் பிரதேசத்தில் உள்ளது. நேபாளத்தின் எல்லையை ஒட்டி உள்ளது.
இந்தியாவின் பின்தங்கிய மாவட்டங்களில் இதுவும் ஒன்று. இங்கு வாழும் மக்களில் கணிசமானோர் சிறுபான்மையினத்தைச் சேர்ந்தோர்.
# பேனி பிரசாத் வர்மா

**பேனி பிரசாத் வர்மா** என்பவர் இந்திய அரசியல்வாதி ஆவார். இவர் தற்போது இந்திய தேசிய காங்கிரசு கட்சியின் சார்பாக போட்டியிட்டு நாடாளுமன்ற உறுப்பினராகத் தேர்வானார். உருக்கு துறை அமைச்சராக உள்ளார். இதற்கு முன்னர், சமாஜ்வாதி கட்சியில் இருந்தார். தேவ கௌடாவின் அமைச்சரவையில் தொடர்பாடல் துறை அமைச்சராகப் பணியாற்றினார்.
# பாராபங்கி மாவட்டம்

**பாராபங்கி மாவட்டம்** இந்தியாவின் உத்தரப் பிரதேசத்தில் அமைந்துள்ள மாவட்டங்களில் ஒன்றூ. இது ஃபைசாபாத் கோட்டத்தின் நிர்வாகத்திற்கு உட்பட்டது. இதன் நிர்வாகத் தலைமையிட நகரம் பாராபங்கி ஆகும்.  
இராமாயாணக் காலத்தில், இப்பகுதி சூரிய குல அரசர்களால் ஆளப்பட்டது என புராணங்கள் கூறுகின்றன. பின்னர், இசுலாமியர் ஆட்சிக்கும், பிரித்தானியர் ஆட்சிக்கும் உட்பட்டது. மக்கள் அவாதி மொழியில் பேசுகின்றனர். இது இந்தி மொழியின் வட்டார வழக்குகளில் ஒன்று. வேளாண்மை முதன்மைத் தொழிலாக உள்ளது. கோதுமை, நெல், மக்காச்சோளம் ஆகியன அதிகம் விளைகின்றன. அபினி, மெந்தால், கரும்பு, மாம்பழம், வாழை, காளான், உருளைக் கிழங்கு, தக்காளி, மசாலாப் பொருள் ஆகிய பணப்பயிர்களும் விளைவிக்கப்படுகின்றன. தேனீ வளர்ப்பு, மீன் வளர்ப்பு ஆகிய தொழில்களையும் செய்கின்றனர்.
# பாராபங்கி மாவட்டம்

## குறிப்பிடத்தக்கோர்

- பேனி பிரசாத் வர்மா, உருக்கு துறை அமைச்சர்
# பாராபங்கி மாவட்டம்

## குறிப்பிடத்தக்கோர்

### கொமெய்னி & காமெனியின் முன்னோர்

- பாராபங்கி மாவட்டத்தில் உள்ள கிண்டூர் கிராமத்தில் ஈரானின் அதியுயர் தலைவர்களான ரூகொல்லா கொமெய்னி மற்றும் அலி காமெனி ஆகியோர்களின் முன்னோரான சியா இசுலாம் மதகுரு *சையத் அகமது முசாவி இந்தி* என்பவர் முகலாயப் பேரரசின் ஆட்சியில், கிண்டூர் கிராமத்தில் வாழ்ந்தார். சையத் முசாவி இந்தி 1830ஆம் ஆண்டில் ஈராக்கில் நஜாப் நகரத்தில் அடக்கம் செய்யப்பட்ட சியா இசுலாமின் முதல் இமாம் இமாம் அலியின் புனித அடக்கத் தலத்தை வணங்கி, மஸ்சாத் நகரத்தில் குடியேறினார்.
# மனம் கவர்ந்த குறள்கள் (நூல்)

**மனம் கவர்ந்த குறள்கள்** என்பது பேராசிரியர் ப. முருகன் என்பவரால் தொகுக்கப்பட்டு நியூ செஞ்சுரி புக் ஹவுஸ் நிறுவனத்தால் 2001இல் வெளியிடப்பட்ட திருக்குறள் ஆய்வு நூல் ஆகும். இந்நூலில் வெளியான கட்டுரைகள் "வள்ளுவர் வழி" என்னும் மாத இதழில் எழுதப்பட்ட கட்டுரைகளின் தொகுப்பு ஆகும்.
# மனம் கவர்ந்த குறள்கள் (நூல்)

## நூல் அமைப்பு

இந்நூலில் 75 ஆய்வுக் கட்டுரைகள் அடங்கியுள்ளன. இவற்றைப் பல அறிஞர்கள் படைத்துள்ளார்கள். ஒவ்வொருவரும் திருக்குறளின் அருமைபெருமைகளை வெவ்வேறு கோணங்களிலிருந்து ஆய்வுசெய்துள்ளார்கள். இதோ நூல் கட்டுரைகளின் தலைப்புகளுள் சில: மனக் கட்டுப்பாடு; நாவடக்கம் தேவை; சிரிப்பின் சிறப்பு; திருவள்ளுவரும் நீதிபதி வேதநாயகரும்; உலகப் பொதுமறையில் உவமைச் சிறப்பு; வள்ளுவரும் வள்ளலாரும்; வள்ளுவர் கூறும் உடைமைகள்; திருக்குறளில் ஊழ்; குறள் தரும் கனவு - ஓர் உளவியல் சிந்தனை; ஆல்பர்ட் சுவைட்சர் கண்ட வள்ளுவர்; திருக்குறளின் இறுதிக் குறள் எது? ஏன்.
# மனம் கவர்ந்த குறள்கள் (நூல்)

## நூலிலிருந்து சில பகுதிகள்

கட்டுரைத் தொகுப்பான இந்த நூலில் டாக்டர் பேராசிரியர் வ. பெருமாள் எழுதியுள்ள "உலகப் பொதுமறையில் உவமைச் சிறப்பு" என்னும் கட்டுரையிலிருந்து:
# கலைச்சொல்லியற் பொதுக் கோட்பாடு

**கலைச்சொல்லியற் பொதுக் கோட்பாடு** என்பது, கலைச்சொல்லியல் துறை சார்ந்த ஒரு கோட்பாடு ஆகும். 20 ஆம் நூற்றாண்டின் தொடக்கப் பகுதியில் யூஜின் வூசுட்டரின் ஆய்வுப் பெறுபேறுகளை அடிப்படையாகக் கொண்டு இந்தக் கோட்பாடு உருவானது. வூசுட்டருக்குப் பின்னர் அவரைப் பின்பற்றுபவர்கள் இதை மேலும் விரிவாக்கியுள்ளனர். பல கலைச்சொல்லியல் வல்லுனர்களும், இதோடு தொடர்புடைய பிற துறைகளைச் சார்ந்தோரும் இக் கோட்பாடு குறித்துப் பல்வேறு விமர்சனங்களை முன்வைத்துள்ளனர். இவர்களுட் சிலர் இது ஒரு முறையான கோட்பாடு அல்ல என்கின்றனர்.
# கலைச்சொல்லியற் பொதுக் கோட்பாடு

## தோற்றப் பின்னணி

ஒரு மின் பொறியாளரும், ஒரு தொழிலதிபருமான யூஜின் வூசுட்டர், தகவல் அறிவியலில் மிகுந்த ஆர்வம் கொண்டிருந்தார். அத்துடன், தொழிற்றுறைத் தொடர்பாடல்களில் ஐயத்துக்கு இடமற்ற துல்லியத் தன்மையைப் பேணவேண்டியதன் அவசியத்தையும் வலியுறுத்தி வந்தார். இதை முன்னிறுத்தி, 1969 ஆம் ஆண்டில் பிரெஞ்சு, ஆங்கில மொழிகளை உள்ளடக்கிய அடிப்படைக் கருத்துருக்களுக்கான அகரமுதலி ஒன்றை உருவாக்கினார். இயந்திரக் கருவிகள் தொடர்பான இவ்வகரமுதலி ஒரு மாதிரித் திட்டமாக உருவாக்கப்பட்டது. இப்பணியின் போது பெற்ற அனுபவங்களையும், அவரது ஆய்வுகளையும் அடிப்படையாகக் கொண்டு கலைச்சொல்லியல் தொடர்பான பல கருத்துக்களை அவர் முன்வைத்தார். தரப்படுத்துவதன் மூலம் கலைச்சொற்கள் தொடர்பில் ஐயப்பாட்டுத் தன்மையை நீக்கி அவற்றைச் செயற்றிறன் மிக்க தகவல்தொடர்புக் கருவிகளாக்குவது அவரது முக்கியமான நோக்கங்களில் ஒன்று. இதையும் தொடர்புள்ள பிற நோக்கங்களையும் அடைவதற்காகக் கலைச்சொற்களை விளக்குவதற்கும் அவற்றைப் பதிவு செய்வதற்கும் உதவக்கூடிய தரப்படுத்திய பன்னாட்டுக் கொள்கைகளை உருவாக்குவதிலும் ஈடுபட்டார். இவ்விடயங்கள் குறித்து வூசுட்டர் ஏராளமாக எழுதியுள்ளார் எனினும், இவரது காலத்தில் இவரது கொள்கைகள் ஒரு கோட்பாடாக முன்வைக்கப்படவில்லை. இவரது இறப்புக்குப் பின்னர் இவரது விரிவுரைகளை அடிப்படையாகக் கொண்டு "கலைச்சொல்லியலுக்கும், கலைச்சொல் தொகுப்புக்குமான பொதுக் கொள்கைகள்" என்னும் தலைப்பிலான நூல் ஒன்று செருமன் மொழியில் வெளியிடப்பட்டது. இதில் அடங்கியுள்ள கொள்கைகளே பின்னர் "கலைச்சொல்லியற் பொதுக் கோட்பாடு" என அழைக்கப்பட்டன.
# கலைச்சொல்லியற் பொதுக் கோட்பாடு

## அடிப்படைகள்

பின்வரும் ஐந்து விடயங்கள் கலைச்சொல்லியல் பொதுக் கோட்பாட்டின் அடிப்படைகளாகக் கொள்ளப்படுகின்றன:
1. கருத்துருக்கள் கலைச்சொற்களுக்கு முற்பட்டவை எனக் கொள்ளல். இதனால் கலைச்சொல்லியல் வழிமுறைகள் கருத்துருவில் தொடங்கி கலைச்சொல்லுக்கு வருகின்றன.
1. கருத்துருக்கள் தெளிவானவை எனவும், கருத்துருத் தொகுதியில் ஒவ்வொரு கருத்துருவுக்கும் ஒரிடம் உண்டு எனவும் கொள்ளல்.
1. கருத்துருக்கள் மரபுவழியான வரைவிலக்கணங்கள் மூலம் வரையறுக்கப்படுதல்.
1. ஒவ்வொரு கருத்துருவுக்கும் ஒரு நிலையான கலைச்சொல் ஒதுக்கப்படுவதாகக் கொள்ளல்.
1. கலைச்சொல்லும் கருத்துருவும் ஒரேநேரத்தில் ஆய்வு செய்யப்படல்.  
இக்கோட்பாட்டின்படி, கலைச்சொல்லியலின் முக்கியமான கூறு கருத்துரு. கருத்துரு ஏற்கெனவே உள்ளது, எல்லா மொழிகளுக்கும் இது பொதுவானது என்பது இக்கோட்பாட்டின் நிலைப்பாடு. அதாவது, கருத்துருவானது பண்பாட்டு வேறுபாடுகளில் தங்கியிராத உலகப்பண்பு கொண்டது என்ற அடிப்படையிலேயே இக் கோட்பாடு உருவாக்கப்பட்டது. கருத்துருக்களைத் தெளிவாக வரையறுக்க முடியும் என்றும், அவ்வாறான கருத்துருக்களுக்கு வழங்கப்படும் பெயர்களே கலைச்சொற்கள் என்றும் இக்கோட்பாடு கூறுகிறது. கலைச்சொல்லியலின் கலைச்சொல்-கருத்துரு இணை, மொழியியலின் சொல்-சொற்பொருள் இணையைப் போன்றது. இவ்விரண்டிலுமே வடிவம்-உள்ளடக்கம் என்ற வகையில் இவ்விணைகள் அமைந்துள்ளன. ஆனாலும் இவ்விணைகள் இரண்டும் ஒன்றுக்கொன்று சமமானவை அல்ல என்பதைப் பொதுக் கோட்பாட்டை ஆதரிப்பவர்கள் வலியுறுத்துகின்றனர். பொதுவான சொற்களைப் போலன்றிக் கருத்துருக்களைக் குறிப்பதற்காகக் கலைச்சொற்கள் திட்டமிட்டு உருவாக்கப்படுகின்றன என்கின்றனர். சொற்களுக்குப் புறம்பாகச் சொற்பொருள் தனித்து இருக்க முடியாது என்றும், இதற்குமாறாகக் கருத்துரு கலைச்சொல்லில் தங்கியிராமல் தனியே இருப்பது என்றும் பொதுக் கோட்பாடு கூறுகிறது. வடிவத்தில் (சொல்) இருந்து தொடங்கி அதற்கான உள்ளடக்கத்தைக் (பொருள்) காண விழையும் அகரமுதலியியலின் வழிமுறைகளுக்கு மாறாக உள்ளடக்கத்தில் (கருத்துரு) இருந்து வடிவத்துக்குச் (கலைச்சொல்) செல்வதே பொதுக் கோட்பாட்டின் வழிமுறையாக உள்ளது.  
பொதுக் கோட்பாட்டின் ஒவ்வொரு கருத்துருவுக்கும் ஒரு நிலையான கலைச்சொல் என்னும் நிலைப்பாடு, ஒரு கலைச்சொல் ஒரு கருத்துரு, ஒரு கருத்துரு ஒரு கலைச்சொல் என்பதைக் குறிக்கிறது. இதன் மூலம் இக்கோட்பாடு, பல கருத்துருக்களைக் குறிக்கும் ஒரு கலைச்சொல்லுக்கோ, பல கலைச்சொற்கள் ஒரு கருத்துருவைக் குறிப்பதற்கோ இடமளிக்கவில்லை.  
கலைச்சொல் தவிர்ந்த, சொற்றொடர்கள், தொடரமைப்பு போன்ற மொழியியற் கூறுகள் கலைச்சொல்லியலுக்குத் தேவையற்றவை என்பது கலைச்சொல்லியற் பொதுக் கோட்பாட்டின் கருத்து.
# கலைச்சொல்லியற் பொதுக் கோட்பாடு

## விமர்சனங்கள்

மொழியியல், உளவியல், சமூகவியல், மெய்யியல் போன்ற பல்வேறு கோணங்களில் இருந்து இக்கோட்பாட்டுக்குப் பல்வேறு விமர்சனங்கள் முன்வைக்கப்பட்டுள்ளன. ஒரு கோட்பாடு அறிவியல் வழிமுறைகளைக் கையாண்டு உருவாக்கப்பட வேண்டும் எனவும், இது அவ்வாறு உருவாக்கப் படவில்லை என்பதும் பொதுவான குற்றச்சாட்டு. பன்மொழிச் சூழலில் மயக்கமற்ற தொடர்பாடலுக்கு வசதியாகக் கலைச்சொற்கள் எப்படி இருக்க வேண்டும் அதன் உருவாக்க வழிமுறைகள் எப்படி அமைய வேண்டும் என்ற அடிப்படையிலேயே வூசுட்டர் அவரது கொள்கைகளை முன்வைத்தாரேயன்றி கலைச்சொற்களும், அவற்றின் உருவாக்க வழிமுறைகளும் உண்மையில் எப்படி இருக்கின்றன என்பதை மையமாக வைத்து அல்ல என்பது இக்கொள்கையை விமர்சிப்பவர்களது கருத்து. பொதுக் கோட்பாடு, அடைய விரும்பும் நோக்கங்களையும், அறிவியலுக்கு அடிப்படையாக அமைய வேண்டிய உண்மை நிலையையும் ஒன்றாக்கிக் குழப்பிக் கொள்வதாகவும், நோக்கங்களை, உண்மைநிலையின் மட்டத்துக்கு உயர்த்துவதன் மூலம், விருப்பத்தை, உண்மையாகக் காட்ட முயல்வதாகவும் அவர்கள் குற்றஞ்சாட்டுகின்றனர். ஒரு கருத்துருவுக்கு ஒரு சொல்தான் இருக்க வேண்டும் என்பது இக் கோட்பாட்டின் விருப்பத்துக்கு உரியதாக இருக்கிறதேயல்லாமல், உண்மை அதுவல்ல. ஒரு கருத்துரு பல கலைச்சொற்கள், பல கருத்துருக்கள் ஒரு கலைச்சொல் போன்ற நிலைமைகள் பொதுவானவை என்றும் அவர்கள் சுட்டிக்காட்டுகின்றனர்.
# கலைச்சொல்லியற் பொதுக் கோட்பாடு

## பிற்கால வளர்ச்சி

இக்கோட்பாட்டை ஆதரிப்பவர்கள், வூசுட்டுக்குப் பின்னர் வந்தவர்களின் குறிப்பிடத்தக்க பங்களிப்புக் காரணமாக, பொதுக் கோட்பாடு வளர்ச்சி பெற்றுள்ளது என்றும், அதன் குறைபாடுகள் பெருமளவுக்கு அகற்றப்பட்டிருப்பதாகவும் கூறுகின்றனர். இவ்வாறான வளர்ச்சிகள் பின்வருவனவற்றையும் உள்ளடக்குகின்றன:
- கலைச்சொற்களைப் பன்னாட்டளவில் தரப்படுத்தும் நோக்கம், கலைச்சொல்லாக்கத்தை மொழித் திட்டமிடலின் ஒரு பகுதியாகக் கருதுவதன் மூலம் விரிவாக்கப்பட்டுள்ளது.
- கட்டுப்படுத்தப்பட்ட அளவில் ஒரு பொருள் பல சொற்கள் அனுமதிக்கப்படுகின்றன (எனினும் தரப்படுத்தல் நோக்கங்களுக்காக இது தவிர்க்கப்பட வேண்டும் என பரிந்துரைக்கப்படுகிறது).
- சொற்றொடரியல் (Phraseology) கலைச்சொல்லாக்கக் கூறுகள் தொடர்பான ஆய்வுகளில் சேர்த்துக்கொள்ளப்படுகிறது.
- கலைச்சொல் உருவாக்க வழிமுறைகள் குறித்த விளக்கத்தை அறிமுகப்படுத்தியதன் மூலம் இக்கோட்பாடு இயங்குதன்மை உடையதாக மாறியுள்ளது.
- படிநிலை சாராத ஒழுங்கமைக்கப்பட்ட கருத்துரு அமைப்புக்களும் அறிமுகம் செய்யப்பட்டுள்ளன.
ஆனாலும், இது போதுமானது அல்ல என்பதே பல ஆய்வாளர்களது கருத்தாக உள்ளது.
# கன்னித் தீவு (தொடர் படக்கதை)

**கன்னித் தீவு** என்பது தினத்தந்தி நாளிதழில் வெளியாகும் ஒரு சித்திரக் கதை தொடராகும். இக்கதை தினத்தந்தி நாளிதழில் தினமும் இடம் பெற்று வருகிறது. 1960 இல் தொடங்கிய இந்தச் சித்திரக்கதை 2013 இலிருந்து வண்ண சித்திரக்கதையாக வெளிவருகிறது.
# கன்னித் தீவு (தொடர் படக்கதை)

## தோற்றம்

கன்னித்தீவு சித்திரக்கதை 1960 ஆம் ஆண்டு ஆகஸ்ட் 4 முதல் தினத்தந்தியில் வெளிவரத் தொடங்கியது. இந்தச் சித்திரக்கதையை கனு என்கிற கணேசன் என்பவர் முதன்முதலாக வரைந்தார்.
# கன்னித் தீவு (தொடர் படக்கதை)

## கதை

கன்னித் தீவின் மூலக்கதை அரபுகதையான ஆயிரத்தொரு இரவுகள் சிந்துபாத் கதையை தொடர்புடையது.  
மூசா என்ற மந்திரவாதி உலகில் சிறந்த அழகிகளை கடத்தி ஒரு தீவில் சிறைவைக்கிறார். அந்த தீவு கன்னிதீவு என அழைக்கப்படுகிறது. லைலா என்ற இளவரசியை வழமையான பாணியில் அணுகும் போது ஏற்படுகின்ற இடஞ்சலால் மந்திரவாதி லைலாவை சிறியதாக மாற்றி விடுகிறார்.  
அந்த அரசின் தளபதியாகிய சிந்துபாத் லைலாவின் உருவத்தை பெரியதாக்கும் வேலையைப் பெறுகிறார். அதற்காக மந்திரவாதியை தேடி சிந்துபாத் பயணப்படுகிறார்.
# கன்னித் தீவு (தொடர் படக்கதை)

## வண்ண சித்திரக்கதை

15 செப்டம்பர் 2013 ஆம் நாள் கன்னித் தீவின் 18921 இடுகை முழு வண்ண நிறத்தில் வெளியானது.
# கன்னித் தீவு (தொடர் படக்கதை)

## நகைச்சுவை

கன்னித்தீவு கதை முடிவடையாமல் சென்று கொண்டிருந்தது குறித்து பல நகைச்சுவைகள் கூட வெளியாகின. அவற்றுள் ஒரு நகைச்சுவை:  
“நீங்க என் கடனை எப்பொழுது திரும்பத் தருவதாக இருக்கிறீர்கள்?”  
“தினத்தந்தியில் வெளியாகும் கன்னித்தீவு கதை முடிந்தவுடன் தந்து விடுகிறேன்”  
“..........?.........”
# கன்னித் தீவு (தொடர் படக்கதை)

## விக்சனரி குறிப்பு

- விக்சனரியிலுள்ள கன்னித் தீவு பற்றிய குறிப்பு
# வெள்ளை இயக்கம்

**வெள்ளை இயக்கம்** (*White movement*, ) மற்றும் அதன் படைப்பிரிவு **வெண்சேனை** (Бѣлая Армiя/Белая Армия, *Belaya Armiya*), அல்லது **வெண் காவலர்கள்** (Бѣлая Гвардiя/Белая Гвардия, *Belaya Gvardiya*) உருசிய உள்நாட்டுப் போரில் (1917–1922/3) போல்செவிக்களுடன் போராடிய பொதுவுடமைக்கு எதிரான கூட்டமைப்பாகும். படைசார் அமைப்புக்களாக இவை உருசிய எல்லைக்குள்ளும் வெளியேயும் இரண்டாம் உலகப் போர் வரை இயங்கி வந்தன. சில எஞ்சியவர்கள் புலம்பெயர் உருசியர்களின் மிகுந்த குறைவான ஆதரவுடன் பொதுவுடமைக் கட்சியின் வீழ்ச்சிவரை தங்கள் எதிர்ப்பைத் தொடர்ந்தனர்.
# உருசிய உள்நாட்டுப் போரில் குறிக்கீட்டிற்கான கூட்டணி

உருசிய உள்நாட்டுப் போரில் பல நாடுகளின் படைத்துறை ஈடுபாடுகள் **கூட்டணி குறுக்கீடு** எனப்படுகின்றன. 14 நாடுகளைச் சேர்ந்த படைத்துறையினர் இந்த இராணுவ இயக்கத்தில் ஈடுபட்டன. துவக்க கால நோக்கங்களாக செக்கோசுலோவேக்கிய லெஜியன்களுக்கு உதவி புரியவதும் உருசியத் துறைமுகங்களில் இராணுவத் தளவாடங்களுக்கு பாதுகாப்பு நல்கலும் முதலாம் உலகப் போரின் கிழக்கு முனையை மீளவும் நாட்டுவதுமாக இருந்தன. ஐரோப்பாவில் வெற்றிகண்ட முதலாம் உலகப்போரின் நேசப்படைகள் சார் மன்னருக்கு ஆதரவான, போல்செவிக்குகளுக்கு எதிரானஉருசியாவின் வெண்சேனைக்கு ஆதரவாக இருந்தன. கூட்டணியினரின் முயற்சிகள் பிளவுபட்ட நோக்கங்கள், எட்டவியலா இலக்குகள், போர்த் தளர்ச்சி மற்றும் மக்கள் ஆதரவின்மையால் தடைபட்டன. இந்தக் காரணங்களுடன் செக்கோசுலோவேக்கிய லெஜியன்களின் தோல்வியும் கூட்டணியை வடக்கு உருசியாவிலுருந்தும் சைபீரியாவிலுருந்தும் 1920இல் விலகச் செய்தன. இருப்பினும் சப்பானியப் பேரரசு 1922 வரை சைபீரியாவின் பல பகுதிகளையும் 1925 வரை சக்காலினின் வடபகுதியையும் தனது ஆதிக்கத்தில் வைத்திருந்தது.  
செஞ்சேனை கூட்டணி ஆதரவகன்ற மன்னர்சார்பு வெள்ளை இயக்கத்தினரின் படைகளை எளிதாக வென்று தமது ஆட்சியை நிலைநிறுத்தினர்.கூட்டணியின் குறுக்கீட்டைக் காரணம் காட்டி போல்செவிக்குகள் தங்கள் எதிரிகள் மேற்கத்திய தனியுடைமைவாதிகள் என வாதிட்டனர். இறுதியில் போல்செவிக்குகளே வென்று சோவியத் ஒன்றியத்தை நிறுவினர்.
# குறளமுதம் (நூல்)

**குறளமுதம்** என்னும் நூல் கன்னியாகுமரியில் திருவள்ளுவர் சிலை திறக்கப்பட்டதன் சிறப்பு வெளியீடாக 2000ஆம் ஆண்டு சனவரி முதல் நாள் சென்னை குறளகத்தில் அமைந்த தமிழ் வளர்ச்சி இயக்ககத்தால் வெளியிடப்பட்டது.  
இதன் தொகுப்பாசிரியராக சென்னை பல்கலைக்கழகப் பேராசிரியர் முனைவர் இ. சுந்தரமூர்த்தியும் பொதுப்பதிப்பாசிரியராக தமிழ்வளர்ச்சித்துறை இயக்குநர் முனைவர் ம. இராசேந்திரனும் செயல்பட்டுள்ளனர்.
# குறளமுதம் (நூல்)

## கட்டுரைத் தொகுப்பு

குறளமுதம் என்னும் நூலுக்கு தமிழக முதலமைச்சர் மு. கருணாநிதி வாழ்த்துரையும், தமிழ் ஆட்சிமொழி, தமிழ்ப் பண்பாடு இந்து சமயம் மற்றும் அறநிலையத் துறை அமைச்சர் மு. தமிழ்க்குடிமகன் அணிந்துரையும் வழங்கியுள்ளனர். இந்த நூல் எழுந்த வரலாறு பற்றி "தொகுப்பாசிரியர் உரை"யில் இ. சுந்தரமூர்த்தி கீழ்வருமாறு கூறுகிறார்:
# குறளமுதம் (நூல்)

## நூறாண்டுகள் ஆய்வின் தொகுப்பு நூல்

**குறளமுதம்** என்னும் இந்நூல் ஒரு மாபெரும் கட்டுரைத் தொகுப்பு. இதில் அடங்கியுள்ள ஆய்வுக் கட்டுரைகள் மறைமலையடிகள் 1902இல் எழுதிய "திருக்குறள் ஆராய்ச்சி" என்னும் கட்டுரையிலிருந்து தொடங்கி, முனைவர் மு. தமிழ்க்குடிமகன் 1999இல் எழுதிய "உன்னைத் திருத்து" என்னும் கட்டுரை வரை, 20ஆம் நூற்றாண்டு திருக்குறள் ஆய்வுக் கட்டுரைகளின் ஒரு சிறந்த தொகுப்பாக அமைந்துள்ளது.
# தேவகோட்டை தமிழிசை மாநாடு (1941)

**தேவகோட்டை தமிழிசை மாநாடு,** என்பது தேவகோட்டையில் 1941-ஆம் ஆண்டு நடந்த தமிழ் இசை மாநாடு ஆகும். இஃது **இரண்டாவது தமிழிசை மாநாடு** என்றும் அழைக்கப்படுகிறது.
# தேவகோட்டை தமிழிசை மாநாடு (1941)

## தமிழிசை இயக்கம்

சங்ககாலத்தில் தமிழிசை சிறப்புற்று இருந்தது. பின்னர்ப் பக்தி காலத்திலும் தேவாரங்கள், பிரபந்தங்கள் ஊடாகத் தமிழிசை சிறப்புற்று இருந்தது. ஆனால் கி.பி14-ஆம் நூற்றாண்டில் தமிழ்நாடு தெலுங்கு விஜயநகர ஆட்சிக்கு உட்பட்டது. இதன் காரணமாக தெலுங்கு மொழி இசையில் முக்கிய இடம் பிடிக்கத் தொடங்கியது. தமிழர் இசை மரபு தெலுங்கு இசையினுள் உள்வாங்கப்பட்டது. 20-ஆம் நூற்றாண்டிலும் இந்த நிலையே தொடர்ந்தது. இசையரங்குகளில் தெலுங்கு அல்லது பிற மொழிகளிலேயே பாடல்கள் பாடப்பட்டன.இறுதியில் மட்டுமே இரண்டொரு தமிழ்ப் பாடல்கள் 'துக்கடா' என்ற பெயரில் பாடப்பட்டு வந்தன.  
இந்தச் சூழ்நிலையில் தமிழ் இசையை வளர்ப்பதற்குத் தோன்றியதே தமிழிசை இயக்கம்.
# தேவகோட்டை தமிழிசை மாநாடு (1941)

## தமிழிசை மாநாடு

**முதல் தமிழிசை மாநாடு** ராஜா சர் அண்ணாமலை செட்டியார் முன்னெடுப்பில் 1941-ஆம் வருடம் ஆகஸ்ட் மாதத்தில் சிதம்பரம் அண்ணாமலை நகரில் நடந்தது. பின்னர் அதே ஆண்டு காரைக்குடியிலும் நடந்தது.
# தேவகோட்டை தமிழிசை மாநாடு (1941)

## கலந்துகொண்ட கலைஞர்கள்

- நாமக்கல் ராமலிங்கம் பிள்ளை
- மதுரை மணி
- திருச்சி சகோதரர்கள்
- சித்தூர் சுப்பிரமணியப்பிள்ளை
- மாரியப்ப சுவாமிகள்
- வினைதீர்த்தான் செட்டியார்
- சரஸ்வதிபாய் அம்மாள்
- தியாகராஜ பாகவதர்
- ம. ச. சுப்புலட்சுமி
# சென்னை தமிழிசை மாநாடு (1943)

**1943 சென்னை தமிழிசை மாநாடு** என்பது சென்னையில் தமிழிசைக்கென பெரிதாக ஏற்பாடு செய்யப்பட்ட ஒரு மாநாடு ஆகும்.
# சென்னை தமிழிசை மாநாடு (1943)

## பின்புலம்

தமிழ்நாட்டில் நடந்த பல இசை நிகழ்ச்சிகளில் நெடுங்காலமாக தமிழிசை, தமிழ்ப் பாடல்கள் புறக்கணிக்கப்பட்டு வந்தன. குறிப்பாக சென்னையில் மியூசிக் அகாதெமியால் ஒழுங்குசெய்யப்பட்ட இசை நிகழ்ச்சிகளில் தமிழிசை, தமிழ்ப் பாடல்கள் புறக்கணிக்கப்பட்டன, இழிவுபடுத்தப்பட்டன. 1940 களில் வலுப்பெற்ற தமிழிசை இயக்கத்துக்கு எதிராக சென்னை மியூசிக் அகாதெமி கடும் எதிர்ப்புக் காட்டியது. இந்தச் சூழலில்தான் 1943 சென்னை தமிழிசை மாநாடு ஒழுங்குசெய்யப்பட்டது.
# ருடன் வொயாகர்

**ருடன் மொடல் 76 வொயாகர்** (*Rutan Model 76 Voyager*) என்பது உலகைச் சுற்றி நிறுத்தாமலும் எரிபொருள் நிரப்பாமலும் பறந்த முதலாவது வானூர்தி. இதன் விமானிகளாக டிக் ருடன், ஜீனா யேகர் செயற்பட்டனர். டிசம்பர் 14, 1986 அன்று எட்வட்ஸ் வான்படைத் தளத்திலிருந்து புறப்பட்டு, 9 நாட்கள், 3 நிமிடங்கள், 44 வினாடிகள் தொடர்ச்சியாகப் பறந்து நீடித்து இயங்கும் சாதனையினைப் புரிந்தது. இது மேற்கு நோக்கி 26,366 மைல்கள் (42,432&nbsp;கி.மி.) 11,000 அடி (3,350&nbsp;மி) உயரத்தில் பறந்தது. இதன் மூலம் முன்னைய நீண்ட தூர பறப்பு சாதனையான, 1962 இல் 12,532 மைல்கள் (20,168&nbsp;கி.மி) பறப்புத் சாதனையை முறியடித்தது.
# ருடன் வொயாகர்

## விபரங்கள்

- David H. Onkst. Dick Rutan, Jeana Yeager, and the Flight of the Voyager. U.S. Centennial of Flight Commission.
- Time MagazineFlight of Fancy By Richard Stengel; Scott Brown/Mojave Monday, Dec. 29, 1986
- Jack Norris. *Voyager The World Flight; The Official Log, Flight Analysis and Narrative Explanation*. Northridge, California, 1988. ISBN 0-960239-0-6.
- Jeana Yeager and Dick Rutan, with Phil Patton. *Voyager*. New York, New York: Alfred A. Knopg, 1987. .
# ருடன் வொயாகர்

## வெளி இணைப்பு

-
# அன்டனோவ் ஏ.என் 225 மிரியா

**அன்டனோவ் ஏ.என் 225 *மிரியா*** (*Antonov An-225 "Mriya"*) என்பது 1980களில் சோவியற் ஒன்றிய அன்டனோவ் நிறுவனத்தினால் தயாரிக்கப்பட்ட தந்திரோபாய வான்தூக்கி சரக்கு வானூர்தியாகும். இதன் *மிரியா* எனும் பெயர் கனவு என உக்ரைன் மொழியில் அர்த்தப்படும். இது ஆறு சுழல்விசை விசிறிகளினால் இயக்கப்பட்டு, உலகிலுள்ள பெரிய விமானம் என்ற தகுதியைப் பெற்றுள்ளது. மேலும், இது 640 டன் பாரத்தை தூக்கக்கூடிய கனரக வானூர்தியும், பயன்பாட்டு சேவை இறக்கை இடை அகல்வில் பெரிய வானூர்தியும் ஆகும். இத் தனி உதாரண உற்பத்தி உக்ரைனால் இயக்கப்படுகின்றது.
# நோர்த் அமெரிக்கன் எக்ஸ்-15

**நோர்த் அமெரிக்கன் எக்ஸ்-15** (*North American X-15*) என்பது ஐக்கிய அமெரிக்க வான்படை மற்றும் தேசிய வானூர்தியியல் மற்றும் விண்வெளி நிர்வாகம் என்பவற்றால் இயக்கப்படும் ஏவூர்தி திறனளிக்கப்பட்ட சோதனை வானூர்தியாகும். இவ் எக்ஸ்-15 1960 களின் ஆரம்பத்தில் வேக மற்றம் உயர சாதனைகளைப் புரிந்தது. இது மனிதனால் ஓட்டப்பட்ட வேகமான சாதனையினை தக்க வைத்துள்ளது. இதன் அதியுச்ச வேகம் மணிக்கு 4 மைல்கள் (7,274 கி.மி) (மாச் 6.72) ஆகும்.
# நோர்த் அமெரிக்கன் எக்ஸ்-15

## வெளி இணைப்பக்கள்

;நாசா
- NASA's X-15 website
- *X-15 Research Results With a Selected Bibliography* (NASA SP-60, 1965)
- "Transiting from Air to Space: The North American X-15" (1998)
- "Proceedings of the X-15 First Flight 30th Anniversary Celebration, 8 June 1989"
- (PDF) *Hypersonics Before the Shuttle: A Concise History of the X-15 Research Airplane* (NASA SP-2000-4518, 2000)
- Interview with Neil Armstrong about his experience in the X-15
- X-15 Hypersonic Research Program (12.15.09)
- X-15 photos at Dryden
- X-15 movies at Dryden
- Interactive X-15 portal by NASA (uses Macromedia Flash)
;நாசா அற்றவை
- 1955 Report No. NA-55-221 X-15 Advanced Research Airplane Design Summary (North American's X-15 proposal)
- A Field Guide to American Spacecraft - Locations of X-15 aircraft
- unofficial X-15 website
- Encyclopedia Astronautica's X-15 chronology
- Major Michael Adams Monument
- X15 site in French, with detailed flight reports
- Aerospace Legacy Foundation
- X-15, X-15A-2 • Dimensional references, plans and images *(Primary source: NASA Technical Reports)*
-
# பெரியபாளையம்

**பெரியபாளையம்** - (ஆங்கிலம்: Periyapalayam) திருவள்ளூர் மாவட்டம், ஊத்துக்கோட்டை வட்டம் வருவாய் கிராமமும், எல்லாபுரம் ஊராட்சி ஒன்றியத்தைச் சேர்ந்த ஊராட்சியும் ஆகும். இங்குள்ள அருள்மிகு பவானியம்மன் கோயில் தமிழகத்திலுள்ள முக்கியமான அம்மன் வழிபாட்டுத்தலங்களுள் ஒன்று. ஆண்டுதோறும் ஆடி மாதம் முழுவதும் இவ்வூர் பக்தர்களால் நிரம்பியிருக்கும்.
# பெரியபாளையம்

## பெயர்க் காரணம்

பாளையம் என்றால் "படை வீடு" (இராணுவத் தளம்). பெரியபாளையம் என்பது பெரிய படைவீடு எனப் பொருள்படும்.
# பெரியபாளையம்

## அமைவிடம் மற்றும் மக்கட்தொகை

பெரியபாளையம், சென்னையிலிருந்து 40 கி.மீ. தொலைவில், சென்னை - செங்குன்றம் - காரணோடை - ஊத்துக்கோட்டை - புத்தூர் மாநில நெடுஞ்சாலையில், ஆரணியாற்றங்கரையில் அமைந்துள்ளது.  
2001 மக்கட்தொகை கணக்கெடுப்பின் படி, பெரியபாளையத்தின் மொத்த மக்கட்தொகை 5420 இதில், ஆண்கள் 2756 மற்றும் பெண்கள் 2664
# பெரியபாளையம்

## பவானியம்மன் திருக்கோயில்

பெரியபாளையம் என்ற சிற்றூர், இங்குள்ள அருள்மிகு ரேணுகாதேவி பவானியம்மன் திருக்கோயில் மூலமே அடையாளம் காணப்படுகிறது. இத்திருத்தலத்தில் வீற்றிருக்கும் அம்மன், ஊரின் பெயராலே **பெரியபாளையத்தம்மன்** என்று வழங்கப்படுகின்றார். ஆண்டின் ஆடி மற்றும் ஆவணி மாதங்கள் முழுவதும் பக்தர்கள் அம்மனை தரிசிக்க சென்னை, திருவள்ளூர், காஞ்சிபுரம் மாவட்டங்களிலிருந்தும், ஆந்திர மாநிலம் - புத்தூர், நகரி, நாகலாபுரம், நெல்லூர் ஆகிய இடங்களிலிருந்தும் குடும்பமாக வந்து கோயிலை சுற்றியுள்ள திறந்த வெளியில் முகாமிட்டு, அம்மனையும் தரிசித்து செல்வது வழக்கம்.
# ரபேல் (அதிதூதர்)

**ரபேல்** (; , *Rāfāʾēl*, "கடவுள் குணமளிக்கின்றார்") யூத மற்றும் கிறித்தவ மரபுப்படி குணப்படுத்தும் இறைதூதர் ஆவார். கத்தோலிக்கர்கள் மற்றும் மரபு வழி திருச்சபையினரால் இறையேவுதல் பெற்ற நூலாக ஏற்கப்பட்ட விவிலியத்தின் பழைய ஏற்பாட்டுப் பகுதியாகிய இணைத் திருமுறைத் தொகுப்பைச் சேர்ந்த ஏழு நூல்களுள் ஒன்றான தோபித்து நூலில் அதிதூதர் புனித ரபேல், குறிக்கப்பட்டுள்ளார். விவிலியத்தில் பெயரோடு குறிக்கப்படுள்ள மூன்று தூதர்களுள் இவரும் ஒருவர் ஆவார்.  
விவிலியத்தில் கடவுளுடைய முன்னிலையில் பணிபுரியும் ஏழு வானதூதர்களுள் ஒருவர் தாம் என இவரே குறிப்பிடுவதாக உள்ளது. இவரே தோபியாசும் அவர் மருமகள் சாராவும் மன்றாடியபோது அவர்களின் வேண்டுதல்களையும் நற்செயல்களையும் எடுத்துச்சென்று ஆண்டவரின் திருமுன் ஒப்படைதவரும், தோபியாசை சோதிக்க அனுப்பப்பட்டவரும், அவருக்கும் அவரின் மருமகள் சாராவுக்கும் நலம் அருளக் கடவுளால் அனுப்பப்பட்டவரும் ஆவார்.  
தூய மிக்கேல் மற்றும் தூய கபிரியேலோடு சேர்ந்து கத்தோலிக்க திருச்சபையில் இவரின் விழா நாள் செப்டம்பர் 29 ஆகும்.
# காற்றிலிருந்து குடிநீர் தயாரிக்கும் இயந்திரம்

**காற்றிலிருந்து குடிநீர் தயாரிக்கும் இயந்திரம்** (Atmospheric water generator) அல்லது *வாட்டர் மேக்கர்* எனப்படும் இது காற்றிலிருந்து நீரை பிரிக்கும் திறன் கொண்ட இயந்திரம் ஆகும்.
# காற்றிலிருந்து குடிநீர் தயாரிக்கும் இயந்திரம்

## செயல்பாடு

இதன் செயல் அமைப்பு காற்றுச்சீரமைப்பியை அடிப்படையாகக் கொண்டுள்ளது.
வறட்சி காலங்களில் குடிநீர் பற்றாக்குறையை ஈடு செய்ய ஈரப்பதமான காற்றை இந்த இயந்திரம் மூலம் குளிர்வித்து வடிகட்டப்பட்டு குடிநீராக்கப்படுகிறது.
# ஹம்பர்கு பல்கலைக்கழகம்

ஹம்பர்க் பல்கலைக்கழகம் என்பது ஜெர்மனியில் உள்ள ஹம்பர்கு நகரில் உள்ள பல்கலைக்கழகம். இது 1919 ஆம் ஆண்டு, மார்ச்சு 28 ஆம் நாள் நிறுவப்பட்டது. இப்பல்கலையில் பயின்ற பலர் கோட்பாடுகளைக் கண்டுபிடித்துள்ளனர். சிலர் நோபல் பரிசுகளையும் பெற்றுள்ளனர். இதன் முதன்மை வளாகம் ஹம்பர்கு நகரின் ரோத்தர்பவும் பகுதியில் உள்ளனர். பிற கட்டிட வளாகங்கள் நகரின் பிற பகுதியில் உள்ளன,.
# ஹம்பர்கு பல்கலைக்கழகம்

## துறைகள்

இப்பல்கலைக்கழகத்தில் கீழ்க்கண்ட துறைகள் உள்ளன.
- சட்டத் துறை
- சமூகவியல், பொருளாதாரத்திற்கான துறை
- மருத்துவத் துறை
- கல்வி, உளவியல், மனிதர் இயக்கம் ஆகியவற்றுக்கான துறை
- கணிதவியல் துறை
- உயிரித்தகவல் துறை
# ஹம்பர்கு பல்கலைக்கழகம்

## துறைகள்

### முன்னாள் மாணவர்கள்

- ஹெரால்டு சூர் ஹாசென் - 2008 ஆம் ஆண்டிற்கான நோபல் பரிசு பெற்றவர், மருத்துவத் துறை
- வில்லியம் ஸ்டெர்ன் – (IQ) நுண்ணறிவு எண் கோட்பாட்டைக் கண்டுபிடித்தவர்
- ஆல்பிரடு வேகனர் - கண்டப்பெயர்ச்சியை நிறுவியவர்
# எவ்வொரா நகரம்

எவ்வொரா என்பது போர்த்துகல் நாட்டில் உள்ள மாநகரம். இது ஐக்கிய நாடுகள் கல்வி, அறிவியல், பண்பாட்டு நிறுவனத்தினால் உலகப் பாரம்பரியக் களம். என அறிவிக்கப்பட்டுள்ளது.
இங்கு வாழ்ந்த கெல்ட்டியர் இதனை எபோரா என்று அழைத்தனர். இப்பெயர் செல்திய மொழியினைச் சேர்ந்தது. இது அப்போது இருந்த மர வகைகளில் ஒன்று. முதலில் ரோமானியர்களின் ஆட்சிக்கு உட்பட்டிருந்தது. தாரிக் இப்னு சியாத் என்னும் அரசரால் 715 ஆம் ஆண்டில் இந்நகர் கைப்பற்றப்பட்டது.
# எவ்வொரா நகரம்

## இடங்கள்

- வாஸ்கோ ட காமாவின் அரண்மனை இங்குள்ளது.
- கொறிந்திய அமைப்பில் கட்டப்பட்ட ரோமானிய கோயில் இங்குள்ளது. இது அகஸ்ட்டஸ் என்ற அரசரினால், முதலாம் நூற்றாண்டில் கட்டப்பட்டது.
- இயேசு சபையாக இருந்து பின்னர், எவ்வொரா பல்கலைக்கழகம் உருவானது,
இது போர்த்துகலின் தலைநகரான லிஸ்பனில் இருந்து 140 கிலோமீட்டர் தொலைவில் உள்ளது. இந்த நகரத்தில் ஏறத்தாழ 4,000 கட்டிடங்கள் உள்ளன. இதன் பரப்பளவு 1.05&nbsp;சதுர கிலோமீட்டர்கள்.
# எவ்வொரா நகரம்

## இடங்கள்

### இரட்டை நகரங்கள்

உலகில் உள்ள நகரங்களில் பல பிற நகரங்களுடன் பண்பாட்டைப் பரிமாறிக்கொள்ள இரட்டை நகரங்களாக இணைக்கப்படுகின்றன.
எவ்வொரா கீழ்க்காணும் நகரங்களுடன் இரட்டை நகரமாக உள்ளது.
- அங்கிரா தோ ஹெரோயிசமோ, போர்த்துகல், 1986.
- சுழ்தல், உருசியா, 1986.
- மொசாம்பிக் தீவு, மொசாம்பிக், 1997.
- சார்த்திரஸ், பிரான்சு, 2003.
- டோன்ஸ்பர்க், நோர்வே, 2003.
# நவுசோரி

**நவுசோரி** (Nausori) என்பது பிஜியில் உள்ள நகரம். 2007 ஆம் ஆண்டுக் கணக்கெடுப்பின்படி, 47,604 பேர் இங்கு வாழ்கின்றனர். சுவா நகரில் இருந்து 19 கி. மீ தொலைவில் உள்ளது. 12 பேர் கொண்ட குழுவினால் இப்பகுதி நிர்வகிக்கப்படும். ஏர் பிஜி என்ற வானூர்தி நிறுவனத்தின் தலைமையகம் இங்குள்ளது. கால்பந்தாட்டம் பரவலாக விளையாடப்படுகிறது.
# ரெவா மாகாணம்

**ரெவா** என்பது பிஜியின் மாகாணங்களில் ஒன்று. பிஜியின் தலைநகரான சுவா இந்த மாகாணத்தில் உள்ளது. அரசியல் ரீதியாக, இது முக்கியமாக விளங்குகிறது. மாகாணக் குழுவின் ஆட்சிக்கு உட்பட்டது. இது ஒன்பது மாவட்டங்களாகப் பிரிக்கப்பட்டுள்ளது.
# ரெவா மாகாணம்

## மக்கள்

இங்கு 100,787 மக்கள் வாழ்கின்றனர். இவர்களில் 50,559 பேர் ஆண்கள், 50,228 பெண்கள் ஆவர். 61,973 பிஜியர்களும், 24,081 பிஜி இந்தியர்களும், 14,733 ஏனைய இனத்தைச் சேர்ந்த மக்களும் வாழ்கின்றனர்.
# ஒருசீர்த்திடநிலை

**ஒருசீர்த்திடநிலை** என்பது உயிரின உடலின் அகச் சூழல் நியம நிலையில் பேணப்படுகின்றமையாகும். உடலின் வெப்பநிலை, குளுக்கோசுச் செறிவு, நீர்ச்செறிவு, அமில-கார pH அளவு ஆகியன நியமமாகப் பேணப்படுகின்றமை ஒருசீர்த்திடநிலை (*Homeostasis*) ஆகும். சுருக்கமாச் சொல்வதானால் உயிரினத்தின் உட்சூழல் வெளிச்சூழலைப் போலல்லாமல் மாறாது காணப்படுவதாகும்.  
சில உயிரினங்கள் தமது உள்ளகச் சூழலை மாறாது பேணுபவை. சில வேறுபடும் வெளிச்சூழலுக்கேற்ப தம்மையும் மாற்றிக் கொள்வனவாகும். உதாரணமாக வெப்பநிலை ஒருசீர்த்திடநிலையை சில உயிரினங்களே கடைப்பிடிக்கின்றன. பாலூட்டிகளும் பறவைகளும் தம் உடல் வெப்பநிலையை மாறாது பேணும். ஆனால் கிட்டத்தட்ட ஏனைய அனைத்து உயிரினங்களும் வெளிச் சூழலுக்கேற்ப தம்மை மாற்றிக்கொள்ளும். இரண்டு முறைகளிலும் நன்மைகள் மற்றும் தீமைகளும் காணப்படுகின்றன. பாலூட்டிகளும் பறவைகளும் ஹோர்மோன்கள் மூலமும் நரம்பு மண்டலம் மூலமும் தன்னியக்கமாக தம்முள் நொதியங்கள் சிறப்பாகச் செயற்படும் சூழலை உருவாக்கும். இச்செயற்பாடு எப்போதும் சக்தி இழக்கப்படும் செயற்பாடாகும். மற்றையவை தம் செயற்பாட்டு மாற்றங்கள் மூலம் வெப்பத்தை சீராக்கும். உதாரணமாக உடும்பு போன்ற ஊர்வன சூரிய வெப்பத்தில் தம்மை வெப்பமாக்கின்றன.  
பாலூட்டி இன விலங்குகள் குருதி குளுக்கோசுச் செறிவை இன்சுலின் மற்றும் குளூக்கொகான் மூலம் சீராக்குகின்றன. 24 மணிநேர விரதத்தின் போதும் ஒரு சுகாதாரமான மனிதனின் குருதி குளுக்கோசுச் செறிவு மாறாமல் காணப்படுவதற்கு குளுக்கோசு ஒருசீர்த்திடநிலையே காரணமாகும். இன்சுலின் ஹோர்மோனின் குறைபாடே நீரிழிவு நோயை ஏற்படுத்துகின்றது. மனித குருதியின் pH அளவும் மாறாமல் 7.365 அளவில் பேணப்படுகின்றது.
# அறப்போர் (ஆவண நிகழ்படம்)

**அறப்போர்** என்பது 2013 இல் வெளியிடப்பட்ட ஒரு தமிழ் ஆவண நிகழ்படம் ஆகும். இது 2013 இல் தமிழ்நாட்டில் நடந்த ஈழத்தமிழர்களுக்கு ஆதரவான பரவலான மாணவர் எதிர்ப்புப் போராட்டங்களின் பின்னணி, நிகழ்வுகள், விளைவுகள் ஆகியவற்றை சுருக்கமாக ஆவணப்படுத்துகிறது. இதனை கபிலன் இயக்கினார்.  
இந்த ஆவணப்படத்தை 2013 ஆம் ஆண்டு ஜூலை 28ம் தேதி இயக்குநர் அமீர் வெளியிட்டார்.
# கைகளத்தூர்

**கைகளத்தூர்** என்பது பெரம்பலூர் மாவட்டம், வேப்பந்தட்டை வட்டத்தைச் சேர்ந்த வருவாய் கிராமமும்வேப்பந்தட்டை ஊராட்சி ஒன்றியத்தைச் சேர்ந்த ஊராட்சியும் ஆகும். இது வெள்ளாறு அருகில் அமைந்துள்ள கிராமம். இந்த கிராம ஊராட்சியின் உட்கிராமங்களாக பாதாங்கி, சிறுநிலா, பெருநிலா, காந்தி நகர், விடுதலை நகர் ஆகியன உள்ளன. இக்கிராமத்தில் இந்து, முசுலிம், கிருத்தவர்கள் ஆகிய மதத்தினர் வாழ்ந்து வருகிறார்கள். இப்பகுதியினை முன்னோர் காலத்தில் களப்பிரா்கள் ஆண்டு வந்தனர். அவர்கள் ஆட்சி காலம் மக்கள் அனைவரும் ஒற்றுமையுடன் வாழ்ந்து வந்தனா் அவர்கள் சிறு சிறு குழுக்களாக வாழ்ந்து வந்தனர். இவா்கள் காலத்தில்தான் திருக்குறளை ஆதாரமாக வைத்து ஆட்சி செய்து வந்துள்ளனர். இவா்கள் தாங்கள் ஆண்டு வந்த பகுதியை செழுமையான பகுதியாக இருக்க விவசாயத்தை வளா்த்து அதை மிகவும் நேசித்துள்ளனர்  
**பொதுசேவை** **அலுவலகங்கள்**  
தமிழ்நாடு மின்சாரவாரியம் அலுவலகம், அஞ்சல் நிலையம், கிராம நிர்வாக அலுவலகம், காவல்நிலையம், தொடக்க வேளாண்மை கூட்டுறவு வங்கி